Էնդրյու Մաքքարթի

**Էնդրյու Մաքքարթի** (, ), թատրոնի, կինոյի և հեռուստատեսության ամերիկացի դերասան, ռեժիսոր ու թղթակից։

## Կենսագրություն
Էնդրյու Թոմաս Մաքքարթին ծնվել է 1962 թվականի նոյեմբերի 29-ին Նյու Ջերսի նահանգի Ուեսթֆիլդ քաղաքում։ Նրա մայրն աշխատել է թերթում, իսկ հայրը զբաղվել է ներդրումներով և ֆոնդային շուկաներով։ Էնդրյուն ունեցել է ևս երեք եղբայր։ 16 տարեկան հասակում Էնդրյուն տեղափոխվել է նույն նահանգի Բերնարդսվիլ քաղաք, որտեղ ավարտել է Պինգրիի միջնակարգ դպրոցը և Բերնարդսի բարձրագույն դպրոցը։ Ավելի ուշ ավարտել է նաև «Շրջան քառակուսու մեջ» թատերական դպրոցը և Նյու Յորքի համալսարանը։

Առաջին անգամ լայն էկրանին հայտնվել է 1983 թվականին՝ կատարելով «Դաս» ֆիլմի գլխավոր դերերից մեկը։ Առաջին անգամ հեռուստաէկրանին հայտնվել է 1986 թվականին «Զարմանալի պատմություններ» սերիալի մեկ էպիզոդում։ 1980-ական թվականների կեսերին դարձել է *Brat Pack* երիտասարդ դերասանների խմբի անդամ։

Դերասանական և ռեժիսորական գործունեությունից բացի, Էնդրյու Մաքքարթին աշխատել է որպես արտագնա թղթակից և հոդվածներ է գրել ամսագրերի, հատկապես *[[National Geographic Traveler]]*-ի և թերթերի համար։ 2012 թվականի սեպտեմբերին հրատարակել է «Ամենաերկար ճանապարհը դեպի տուն» հուշագրությունը։

## Վատ սովորություններ
Էնդրյու Մաքքարթին 1985-1995 թվականներին ծխել է։ 2004 թվականին խոստովանել է, որ 12 տարեկանից ալկոհոլ է օգտագործել և դրանից կախվածություն է ունեցել մինչև 1992 թվականը։ Նա անցել է ալկոհոլային վերականգնման կուրս և լիովին ազատվել կախվածությունից։

## Անձնական կյանք
thumb|200px|right|Իր ապագա երկրորդ կնոջ՝ Դոլորես Ռայսի հետ 2010 թվականին
1999 թվականին Մաքքարթին ամուսնացել է իր «դպրոցական սիրո»՝ Քերոլ Շնայդերի հետ, որի հետ ծանոթ է եղել արդեն 20 տարի։ 2002 թվականին ծնվել է նրանց որդին, որին անվանել են Սեմ։ 2005 թվականին հաջորդել է ամուսնալուծությունը։ 2011 թվականի օգոստոսի 28-ին Մաքքարթին ամուսնացել է երկրորդ անգամ՝ Դոլորես Ռայսի հետ։ Զույգն ունի դուստր՝ Ուիլոու անունով (ծնվ․՝ 2006))։ 2014 թվականին զույգը որդի է ունեցել։

## Ընտրված ֆիլմագրություն
1983 թվականից մինչև ներկա ժամանակները Էնդրյու Մաքքարթին նկարահանվել է 76 ֆիլմում և սերիալում։

### Լայն էկրանի դերասան
* 1983՝ Դաս / *Class*՝ Ջոնաթան Օգներ
* 1985՝ Օգնի՛ր մեզ, երկի՛նք / *Heaven Help Us*՝ Մայքլ Դան
* 1985՝ Սուրբ Էլմի լույսերը / *St. Elmo’s Fire*՝ Քևին Դոլենց, գրող
* 1986՝ Վարդագույն աղջիկ / *Pretty in Pink*՝ Բլեյն Մակդոննա, դպրոցական «պրեպի»
* 1987՝ Մանեկեն / *Mannequin*՝ Ջոնաթան Սվիտչեր, նկարիչ
* 1988՝ Թարմ ձիեր / *Fresh Horses*՝ Մեթ Լարկին
* 1990՝ Հանգիստ օրեր Կլիշայում / *Jours tranquilles à Clichy*՝ Հենրի Միլլեր (նա Ջոյին է), գրող և նկարիչ
* 1991՝ Զենքի տարի / *Year of the Gun*՝ Դեյվիդ Ռեյբյորն
* 1992՝ Միայն դու / *Only You*՝ Քլիֆորդ Գոդֆրի, տիկնիկների տնակների դիզայներ
* 1994՝ Մահացած ուրախ մարդ / *Dead Funny*՝ Ռեգի Բարկեր
* 1994՝ Տիկին Պարկերը և արատավոր շրջանը / *Mrs. Parker and the Vicious Circle*՝ Էդվին Պոնդ Պարկեր երկրորդ
* 1996՝ Բաներ, որոնց մասին ես քեզ երբեք չեմ ասել / *Cosas que nunca te dije*՝ Դոն Հենդերսոն
* 1998՝ Ես վաղ արթնացա  իմ մահվան օրը / *I Woke Up Early the Day I Died*՝ ոստիկան գերեզմանատանը
* 2008՝ Սպայդերվիկ. Ժամանակագրություններ / *The Spiderwick Chronicles*՝ Ռիչարդ Գրեյս
* 2009՝ Լավ տղա / *The Good Guy*՝ Քեշ
* 2010՝ Գլխավոր փողոց / *Main Street*՝ Հովարդ Մերսեր

### Հեռուստատեսության դերասան
* 1986՝ Զարմանալի պատմություններ / *Amazing Stories*՝ Էդվին (1 էպիզոդում)
* 2000՝ Օրենք և կարգ։ Հատուկ ստորաբաժանում / *Law & Order: Special Victims Unit*՝ Ռենդոլֆ Մորոու (1 էպիզոդում)
* 2003՝ Համառ սրտեր / *Straight from the Heart*՝ Թայլեր Ռոս
* 2003՝ Օրենք և կարգ / *Law & Order*՝ դատախազ Ֆիններթի (1 էպիզոդում)
* 2003՝ Մթնշաղի գոտի / *The Twilight Zone*՝ Ուիլ Մարշալ (1 էպիզոդում)
* 2003՝ Դետեկտիվ Մոնկ / *Monk*՝  Դերեկ Ֆիլբի (1 էպիզոդում)
* 2004՝ Թագավորական հիվանդանոց / *Kingdom Hospital*՝ բժիշկ Հուկ (13 էպիզոդներում)
* 2005՝ Վերջին սահմանը / *E-Ring*՝ Ահարոն Գերիտի (5 էպիզոդներում)
* 2007՝ Օրենք և կարգ։ Հանցավոր մտադրություն / *Law & Order: Criminal Intent*՝ շրջանային դատախազի օգնական Ջին Հոյլ (1 էպիզոդում)
* 2009՝ Բամբասկոտը / *Gossip Girl*՝ Ռիկ Ռոդս (1 էպիզոդում)
* 2009՝ Հիվանդը միշտ ճիշտ է / *Royal Pains*՝ Մարշալ Բրայանտ (2 էպիզոդներում)
* 2009՝ Ազգային ծառ / *The National Tree*՝ Քորի Բյորդոկ
* 2011՝ Սպիտակ օձիք / *White Collar*՝ Վինսենտ Ադլեր (2 էպիզոդներում)
* 2013՝ Հիշեք ամեն ինչ / *Unforgettable*՝ Արի Սոննենլենդ (1 էպիզոդում)
* 2016՝ Ընտանիքը / *The Family*՝ Հենք Էշեր (12 էպիզոդներում)

### Ռեժիսոր
2008 թվականից մինչ օրս Էնդրյու Մաքքարթին դարձել է հինգ սերիալների 17 էպիզոդների ռեժիսոր։
* 2008-2009՝ / *Lipstick Jungle* (2 էպիզոդներ)
* 2010-2012՝ Բամբասկոտը / *Gossip Girl* (6 էպիզոդներ)
* 2012՝ Սպիտակ օձիք / *White Collar* (1 էպիզոդ)
* 2017՝ Սև ցուցակ։ Քավություն / *The Blacklist: Redemption* («Hostages» էպիզոդ)
* 2018՝ Անգղ / *Condor* (3 էպիզոդ)

## Ծանոթագրություններ

## Արտաքին հղումներ
* Էնդրյու Մաքքարթիի պաշտոնական կայքը
* Էնդրյու Մաքքարթի կայքում *lortel.org
* [http://www.tv.com/people/andrew-mccarthy/biography/ Էնդրյու Մաքքարթիի կենսագրությունը]  կայքում *tv.com

Կատեգորիա:1962 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:21-րդ դարի կինոռեժիսորներ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Նյու Յորք քաղաքում ծնվածներ
Կատեգորիա:Նյու Յորքի համալսարանի շրջանավարտներ
Կատեգորիա:Նոյեմբերի 29 ծնունդներ
Կատեգորիա:Սյունակագիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոսցենարիստներ
Կատեգորիա:Ամերիկացի տղամարդ թատերական դերասաններ